title: Gazda koe Riesen jaka (trutca ke Friedrich)
text: Bata trutca va nakila koe Riesen jaka pimtar. Disukesik male vamoemafo xo va arna dem gamda dem kaatoeks va vola ke Yesus wir. Ayikya ton batakaf gem va kiria su ticlanir, gison koe ronefa nuba va gamda is impason kan taltefa nuba va ebeltakorikye. Gazdafa awaltara va nakila kan blafotakramtukafi afi taltuon koafir. Gazdafa bra koe krant ixam tigir numen ant arnatum va selbira ticstir. Voxen meka otsa va zidaconya ticstir ; ant gamda kabdueon tigisa va kelt artstir.